અંશુમન શર્માની સુચનાથી આરએફઓ ખેર તેમજ સ્ટાફ દ્વારા આ સિંહણને પાંજરે પુરી સારવાર માટે ધારી લાવવામાં આવી હતી. જ્યાં વેટરનરી ડૉ. હિતેષ વામજાએ સિંહણને સારવાર આપી હતી. શર્માએ જણાવ્યુ હતુ કે સિંહણ અને શેઢાળી વચ્ચે ઇનફાઇટ થતા શેઢાળીના પીંછા સિંહણના મોઢાના ભાગે અને પેટમાં ખુંપી ગયા હતા. જેના કારણે ઇજાઓ પહોંચી હતી. આ સિંહણ આશરે ૧૪ વર્ષની છે. વનવિભાગને તુરત ધ્યાને આવી જતા આ સિંહણને વહેલી તકે સારવાર મળી શકી છે. જેના કારણે તે મોતના મુખમાં જતી બચી ગઇ છે.